Muistoissain muuttumaton

Muistoissain muuttumaton on suomalaislaulaja Tapio Rautavaaran vuonna 1971 ilmestynyt albumi. 

Levy koostuu pääasiassa vuosina 1969–1971 tehdyistä singlejulkaisuista, lukuun ottamatta Toivo Kärjen säveltämää ja Vexi Salmen sanoittamaa ”Merta päin” -kappaletta, jota ei julkaistu singlenä.

 Kappalemateriaali 
Albumin avaa Evert Tauben ja Reino ”Palle” Palmrothin ”Anttilan keväthuumaus”, jonka Rautavaara levytti ensimmäisen kerran jo vuonna 1955.Nissilä 2008, s. 8. Toivo Kärjen uuden sovituksen myötä  laulu sai uuden, aiempaa kestävämmän tulkinnan. Elokuussa 1969 äänitettiin kappaleet ”Muistoissain muuttumaton” ja B-puolelta löytyvä ”Kultainen aika”. Kummatkin kappaleet ovat tyylilajiltaan valsseja ja kappaleiden säveltäjä Kärki teki kumpankin hyvin jousivoittoiset sovitukset. Vuonna 1970 Rautavaara levytti kaksi kappaletta, joista kummankin sovittajana ja kapellimestarina toimi nuori debytantti Markku Johansson. Näistä ensimmäinen ”Kiven sisällä” on peräisin yhdysvaltalaisen country-laulaja Johnny Cashin ohjelmistosta ja suomenkieliset sanat siihen laati Juha Vainio. Kappaleen tarina kertoo melko luettelomaisesti Suomen vankiloista. Kappaleen lopussa laulun kertojana toimiva vanki toivoo pääsevänsä Hämeenlinnan vankilaan. ”Toiset on luotu kulkemaan” on peräisin amerikkalaisesta musikaalista Paint Your Wagon. Kappale tuli tunnetuksi musikaalista tehdyn elokuvaversion myötä, jossa näyttelijä Lee Marvin laulaa kappaleen hyvin möreästi ”örisemällä” nimellä ”Wand’rin’ Star”. Kappaleet sovittanut Johansson on kertonut olleensa häkeltynyt siitä, että Rautavaara ei tuntenut kappaleita ja artistillaoli suuria hankaluuksia saada laulettua niitä oikealla tyylillä. Siinä missä aiempina vuosina levytyksien takana soivat kevyet valssisoinnit, tällä singlellä kappaleiden keskiöt muodostuvat Heikki Laurilan särökitaroiden ympärille.Nissilä 2008, s. 127.

Albumia jouduttiin kuitenkin täydentämään vielä muutamilla kappaleilla ja niinpä vuonna 1971 äänitettiin vielä seitsemän kappaletta lisää. Aimo Mustosen säveltämä ”Tuhlatut päivät” on jäänyt elämään Rautavaaran jylhän tulkinnan ansiosta. Mustonen oli aikaisemmin kysynyt Rautavaaralta ideaa lauluun, ja Rautavaara oli antanut idean tuhlatuista päivistä. He kypsyttelivät ja viimeistelivät kappaletta vuosien ajan, ennen kuin laulu lopulta levytettiin. Kappaleen keskiössä ovat myös Esa Pethmanin huilu, Pauli Granfeltin viulu sekä Aaro Kurkelan harmonikka, joiden ympärille kappaleen perusrunko rakentuu. Se sisällettiin myös Rautavaaran seuraavalle albumille Tänään ei lauluja synny. Kappale julkaistiin myös singlenä, jonka B-puolelta löytyvä ”Taikahuilu” on hiemaan unholaan jäänyt esitys. Markku Johansson sovitti kappaleen bossa nova -henkiseksi ja se on äärimmäisen harvinainen teos Rautavaaran tuotannossa. Kappaleessa huilua soittaa A-puolen kappaleen tapaan Esa Pethman.Nissilä 2008, s. 128. Muita levyn kappaleita ovat ruotsalaista alkuperää olevat ”Arholma-valssi” ja ”Kaunissaari”, kansansävelmään sanoitettu ”Kirje Karjalaan” sekä levyn päättävä Toivo Kärjen säveltämä ”Tähdet Piritan yllä”.Nissilä 2008, s. 154.

 Kappaleet 
 A-puoli







 B-puoli





 Nissilä 2008, s. 153.Tapio Rautavaara: Muistoissain muuttumaton -vinyylialbumin takakannen tiedot, Musiikki Fazer/Sävel, SÄLP 677, 1971.

 Tekijät 
 Muusikot 
 Tapio Rautavaara – laulu
 Jaakko Borg – kapellimestari (1, 5–8, 11, 12)
 Markku Johansson – kapellimestari (3, 4, 9, 10)
 Nacke Johansson – kapellimestari (”Muistoissain muuttumaton”), piano (”Toiset on luotuja kulkemaan”)
 Marjukka Gustafsson, Maija Hapuoja, Liisa Kivekäs, Katri Martelius ja Irma Tapio – taustalaulut (3, 9)
 Kai Lind, Tapani Luuppala ja Martti Metsäketo – taustalaulut (”Toiset on luotuja kulkemaan”)
 Heikki Jäntti – huuliharppu (2, 9)
 Esa Pethman – huilu (4, 10)
 Unto Haapa-aho – klarinetit (4, 10)
 Paavo Honkanen – klarinetit (4, 6, 10, 12)
 Pentti Lasanen – klarinetti (”Toiset on luotuja kulkemaan”)
 Juhani Aalto ja Seppo Peltola – pasuunat (3, 9)
 Raimo Roiha – piano (”Muistoissain muuttumaton”), sähköpiano (”Tähdet Piritan yllä”), celesta (”Kirje Karjalaan”), harmonikka (”Kultainen aika”)
 Aaro Kurkela – harmonikka (1, 4, 5, 7, 10, 11)
 Kalevi Nyqvist – harmonikka (6, 12)
 Untamo Korhonen – mandoliini (6, 12)
 todennäköisesti Markku Seppänen – mandoliini (”Muistoissain muuttumaton”)
 Heikki Laurila – kitarat (2, 3, 6, 9, 12)
 Ilpo Saastamoinen – kitara (4, 10)
 Raimo Sarkio – kitarat (2, 8)
 Taisto Wesslin – kitara (1, 5, 7, 11)
 Olle Wiberg – kitarat (3, 9)
 Heikki Annala – bassokitara (1, 5, 7, 11)
 Matti Bergström – bassokitara (3, 8, 9)
 Erkki Seppä – bassokitara (2, 6, 12)
 Ilkka Willman – bassokitara (4, 10)
 Ilpo Kallio – rummut (1, 2, 5–7, 11, 12), lyömäsoittimet (”Muistoissain muuttumaton”)
 Matti Oiling – rummut (2, 3, 8, 9), lyömäsoittimet (”Muistoissain muuttumaton”)
 Ande Päiväläinen – lyömäsoittimet (4, 10)
 Erkki Valaste – lyömäsoittimet (3, 9)
+
 Pauli Granfelt – viulut (6, 8, 12)
 Jouni Heinonen, Esa Kamu, Jussi Pesonen, Olavi Pälli ja Ailla Witikka – viulut (”Toiset on luotuja kulkemaan”)
 Erkki Inkinen ja Tauno Tiikkainen – viulut (2, 8)
 Arto Kallio ja Olavi Rignell – viulut (”Muistoissain muuttumaton”)
 Jari Lappalainen – viulu (1, 5, 7, 11)
 Timo Vartiainen – viulut (”Kultainen aika”)
 Risto Fredriksson – sello (”Muistoissain muuttumaton”)
 Heikki Rautasalo – sello (”Toiset on luotuja kulkemaan”)
 tunnistamaton pasunisti kappaleessa ”Kultainen aika”

 Äänitykset 
 ”Muistoissain muuttumaton” äänitetty Finnvox-studiolla Helsingissä 14. elokuuta 1969, äänittäjänä Ronnie Kranck tai Erkki Hyvönen.
 ”Kultainen aika” äänitetty Finnvox-studiolla 8. syyskuuta 1969, äänittäjänä Kranck tai Hyvönen.
 ”Kiven sisällä” ja ”Toiset on luotuja kulkemaan” äänitetty Finnvox-studiolla 22. huhtikuuta 1970, äänittäjänä Kranck.
 ”Kirje Karjalaan” ja ”Tähdet Piritan yllä” äänitetty Finnvox-studiolla 18. helmikuuta 1971, äänittäjänä Kranck tai Hyvönen.
 ”Arholma-valssi”, ”Kaunissaari”, ”Anttilan keväthuumaus” ja ”Merta päin” äänitetty Finnvox-studiolla 24. toukokuuta 1971, äänittäjänä Kranck tai Hyvönen.
 ”Tuhlatut päivät” ja ”Taikahuilu” äänitetty Finnvox-studiolla vuonna 1971, äänittäjänä Kranck.

 Lähteet 


 Viitteet 

Luokka:Tapio Rautavaaran albumit
Luokka:Vuoden 1971 albumit